CELEX: 62012CN0017
Language: fi
Date: 2012-01-16 00:00:00
Title: Asia C-17/12: Ennakkoratkaisupyyntö, jonka Supremo Tribunal Administrativo (Portugali) on esittänyt 16.1.2012 — TVI Televisão Independente SA v. Fazenda Pública

31.3.2012   
            
            
               FI
            
            
               Euroopan unionin virallinen lehti
            
            
               C 98/12
            
         Ennakkoratkaisupyyntö, jonka Supremo Tribunal Administrativo (Portugali) on esittänyt 16.1.2012 — TVI Televisão Independente SA v. Fazenda Pública
   (Asia C-17/12)
   2012/C 98/18
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Supremo Tribunal Administrativo
   
      Pääasian asianosaiset
   
   
      Valittaja: TVI Televisão Independente SA
   
      Vastapuoli: Fazenda Pública
   
      Ennakkoratkaisukysymykset
   
   
               1)
            
            
               Sisältyykö mainosten esitysvero, jonka valittaja perii mainostajilta toimien verovelvollisen asemesta asetuksen nro 227/2006 50 §:n 1 momentin mukaisesti, direktiivin 77/388/EY (1) 11 artiklan A kohdan 1 alakohdan a alakohdan (nykyinen 28.11.2006 annetun neuvoston direktiivin 2006/112/EY (2) 73 artikla) mukaiseen arvonlisäveron perusteen käsitteeseen, erityisesti siksi, että se ”muodostaa luovuttajan tai suorittajan saaman tai saatavan vastikkeen” tavaroiden luovutuksesta tai palvelujen suorituksesta?
            
         
               2)
            
            
               Onko mainosten esitysveroa, jonka valittaja perii mainostajilta toimien verovelvollisen asemesta ja joka kirjataan kirjanpidossa kolmannen osapuolen lukuun, pidettävä kuudennen direktiivin 11 artiklan A kohdan 3 alakohdan c alakohdassa (nykyinen 28.11.2006 annetun neuvoston direktiivin 2006/112/EY 79 artiklan c kohta) tarkoitettuina ”verovelvollisen hankkijalta saamina erinä, jotka ovat jälkimmäisen nimissä ja lukuun kertyneiden kustannusten korvausta ja jotka verovelvollisen kirjanpidossa käsitellään läpikulkuerinä”?
            
         
               3)
            
            
               Sisältyvätkö valittajan mainosten esitysverona perimät määrät näin ollen arvonlisäveron perusteeseen?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu neuvoston direktiivi 77/388/ETY (EYVL L 145, s. 1).
   
      (2)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).